ཡིན་ནའང་གོ་བདེ་པོ་ཟེར་བའི་སྐབས་ལ་ཡང་གོ་ནོར་མ་ཐེབས་པ་ཞིག་དགོས།བོད་ཀྱི་དཔེ་མཛོད་ཁང་གིས་སྔོན་མ་ཚན་རིག་དུས་དེབ་དང་པོ་དེ་བཏོན་པ་རེད།ངའི་རོགས་པ་བོད་ཡིག་ཡག་པོ་ཞེ་དྲག་ཡོད་པ་ཁ་ཤས་ཀྱིས་ཚན་རིག་དུས་དེབ་བཀླགས་རྗེས་ཁྱོན་ནས་ཡག་པོ་བསྒྱུར་མི་འདུག་ཟེར།ངས་རྒྱུ་མཚན་འདྲི་དུས་་གོ་ཡི་མི་འདུགཟེར།དེ་ནས་ཡག་པོ་བྱས་དྲིས་དུས།ཁོང་ཚོར་ཚན་རིག་གི་རྨང་གཞིའི་ཤེས་བྱ་རྩ་བ་ནས་མི་འདུག།རྨང་གཞིའི་ཤེས་ཚད་མེད་ན་དེ་བོད་ཡིག་ནང་ཡོད་པའི་རྒྱུ་མཚན་གྱིས་དེ་གོ་ཡི་མ་རེད།དབྱིན་ཇི་ཡག་པོ་ག་ཚོད་ཡོད་པ་ཡིན་ནའང་ཚན་རིག་གི་རྨང་གཞིའི་ཤེས་བྱ་ཙམ་ཡང་མ་ཤེས་མཁན་ཞིག་གིས་ཚན་རིག་གི་གཞུང་ལ་བལྟས་པ་ཡིན་ན་དབྱིན་ཇི་ཤེས་པའི་རྒྱུ་མཚན་གྱིས་གོ་ཐུབ་ཀྱི་མ་རེད།དེ་ནི་བོད་ཀྱི་སྐད་ཡིག་ཡག་པོ་ག་ཚོད་ཡོད་ནའང་ནང་པའི་གཞུང་ཚད་མ་རྣམ་འགྲེལ།དང་ཤེས་རབ་སྙིང་པོ།སོགས་བལྟས་པ་ཙམ་གྱིས་གོ་གི་མེད་པ་དང་གཅིག་པ་རེད།བྱས་ཙང་གོ་མ་གོ་ཟེར་བ་དེ་སྐབས་མང་པོ་ཞིག་ལ་ཀློག་པ་པོར་རྨང་གཞིའི་ཤེས་ཚད་ཡོད་མེད་ལ་ཐུག་ཡོད་རེད།